
Z A P I S N I K
sastavljen pred Općinskim sudom u Zadru
Stalna služba u Benkovcu
dana 15. srpnja 2026.


PRISUTNI  OD SUDA:
Sutkinja: Božana Mihalj
Zapisničar: Boja Havrle

                             			                          Pravna stvar:
                                                                               Tužitelji: Jovan Radmanović i dr.
               Tuženici: Milka Jukić i dr.
                                                    		               Radi: utvrđenja prava vlasništva


Sutkinja otvara glavnu raspravu u 10,45 sati i objavljuje predmet raspravljanja. Rasprava je javna.

Utvrđuje se da su pristupili:
Za tužitelje: punomoćnica Elma Predovan, odvjetnica u Benkovcu
Za tuženike: nitko, dostava poziva uredna
Utvrđuje se da je pristupilo svjedok Danijel Radmanović koji se upućuje na sudski hodnik do ponovnog poziva 

Sud donosi

r j e š e nj e

Održat će se glavna rasprava.

Punomoćnica tužitelja navodi da tužitelji ostaju kod tužbe, postavljenog tužbenog zahtjeva, svih navoda i dokaznih prijedloga iznijetih u dosadašnjem tijeku postupka. 

Sud donosi

r j e š e nj e

Provest će se dokaz saslušanjem  pristupjelog svjedoka.

Poziva se svjedok DANIJEL RADMANOVIĆ sin Branka, OIB: 91232686282, rođ. 19. svibnja 1978. u Vinkovcima, s prebivalištem u Vinkovcima, Zagorska 34, po zanimanju elektromehaničar, sin od tuženika ad.6., daljnji rođak sa tuženicima ad.2.-ad.5., propisno upozoren na dužnost kazivanja istine i da je lažan iskaz kazneno djelo, upitan, iskazuje:

Poznata mi je nekretnina za što sam danas došao radi se o čestici 377/1. Danas su tamo zasađena stabla maslina i to od 2018. to su zasadili tužitelji. Prije je to bila šikara. Ja svake godine dođem barem jedan puta. To je bilo od Jakova Radmanovića i Lazara Radmanovića, oni su od moga djeda stričevi. Lazar je umro 1948. a Jakov je ubijen 1960. Nasljednica od Lazara je Božica Vukoša, njegova žena a nije imao djecu. Tada se to obrađivalo a ne mogu znati što se obrađivalo jer nisam bio tada rođen. Kad me pitate kako ovo znam, znam jer je to sve naše. Ovi tuženici koje ste nabrojali su cijelo vrijeme u Zadru kao i njihova majka Zorka koja je živjela u Zadru, sada pokojna. Mi smo to naslijedili iza Krste, Drage, Nedjeljka. Moj otac Branko nikad to nije obrađivao a kad smo ovo naslijedili mi smo došli raskrčiti zemlju koju smo naslijedili. Prvi put kad sam došao na ovu nekretninu bilo je 2012. Moji su dolazili češće, a otac je dolazio više puta godišnje. Prvi put kad sam ja došao tu nisu bile zasađene masline, tu je bila šikara. Na nekretninu nismo mogli prići jer nam je to branio susjed Mirko Radmanović ali ne radi ove nekretnine nego radi puta jer nam nije dao pristup na put koji ide na ovu parcelu.

Pitanja punomoćnice tužitelja:
-Je li vaš otac na neki način koristio ovu parcelu, iskazuje: nije.
-Znate li tko je Luka Radmanović, iskazuje: ne znam.
-Je li ova nekretnina ograđena, iskazuje: ima neki suhozid i neka je šikara sa strane gdje se ulazi. 
-Tko je podizao taj suhozid, iskazuje: ne znam.
-Znate li tko je upisan na katastru kao posjednik, iskazuje: znam, moj otac.
-Kad ste to provjerili, iskazuje: bio sam u katastru i koliko znam upisani smo mi, odnosno tuženici.
-Jesu li prednici vašeg oca koristili ovu nekretninu i na koji način, iskazuje: jesu, koristili su a to znam iz priče jer se u to vrijeme nisam rodio. Po priči od tetke Zorke tu je bio pašnjak.

Nema daljnjih pitanja za svjedoka.
Drugo nema što za iskazati.
Pun. tužitelja prigovara iskazu svjedoka kao u potpunosti neosnovanom i neutemeljenom te kontradiktornom do sada provedenim dokazima kao i iskazima ranije saslušanih svjedoka koji su decidirano izjavili kako nitko drugi osim oca tužitelja Luke Radmanovića i njih osobno nikada nije na bilo koji način koristio predmetne nekretnine. Prednje proizlazi i iz priložene povijesti promjena iz koje je evidentno da je otac tužitelja još od revizije posjedovnog stanja 1956. bio upisan kao posjednik iste. 
Svjedok trošak ne potražuje te se isti otpušta.

Sud donosi

r j e š e nj e

	Neće se izvoditi dokaz saslušanjem stranaka jer je činjenično stanje dovoljno utvrđeno.

Provest će se dokazni postupak.

Čita se sva dokumentacija priložena spisu uz suglasnost pun. tužitelja, na što nema prigovora.

Dokazni postupak dovršen.

Punomoćnica tužitelja predlaže zaključiti raspravljanje i prihvatiti tužbeni zahtjev. Predaje u spis pisani popis troška.

Sud donosi

r j e š e nj e

Glavna rasprava je zaključena, ročište za objavu presude određuje se za dan

24. kolovoza 2026. s početkom u 12,30 sati,

što prisutna prima na znanje i neće se posebno pozivati, dok se tuženici na isto pozivaju dostavom prijepisa ovog zapisnika i neće se posebno pozivati.

Stranke se upozoravaju u skladu s čl. 335. st. 7., 9. i 10. ZPP-a da stranci koja je uredno obaviještena o ročištu na kojem se presuda objavljuje sud neće presudu dostavljati prema odredbama ZPP-a o dostavi pismena (čl. 335. st. 7. ZPP). 
Stranci koja je pristupila na ročište na kojem se presuda objavljuje sud će na ročištu uručiti ovjereni  prijepis presude (čl. 335. st. 8. ZPP). 
Ako stranka nije pristupila na ročište na kojem se presuda objavljuje, a uredno je obaviještena na ročištu, smatrat će se da  je dostava presude dostavljena onog dana kad je održano ročište na kojem se presuda objavljuje. Ovjereni prijepis presude stranka može preuzeti u zgradi suda (čl. 335. st. 9. ZPP).
U slučaju iz čl. 335. st. 9. sud će istaknuti presudu na Internetskoj stranici e-Oglasna ploča sudova. Presuda mora biti istaknuta na Internetskoj stranici e-Oglasna ploča sudova 8 dana, računajući od dana kad je održano ročište na kojem se presuda objavljuje. (čl. 335. st. 10. ZPP). 
Stranci koja nije bila uredno obaviještena o ročištu na kojem se presuda objavljuje, sud će presudu dostaviti prema odredbama ovog Zakona o dostavi pismena (čl. 335. st. 11. ZPP).

Dovršeno u 11,10 sati.


                                                    Sutkinja		Stranke




                                                            Zapisničar		 	
